
Dana 01.02.2026. godine započela je provedba projekta „Upravljanje rizicima i unaprjeđenje proizvodnje soli u Solani Pag - UUPSS-PAG“ (PK.1.1.12.0205), sufinanciranog u sklopu Programa konkurentnosti i kohezija 2021.-2027., kroz Poziv na dostavu projektnih prijedloga „IRI S3 - Povećanje razvoja novih proizvoda i usluga koji proizlaze iz aktivnosti istraživanja i razvoja“.
Trajanje projekta je 36 mjeseci, odnosno do 01.02.2029. godine.

Provedbom ovog projekta Solana Pag d.o.o. i partneri Sveučilište u Zagrebu Prirodoslovno-matematički fakultet, Institut Ruđer Bošković i GEKOM d.o.o. razvijaju inovativna rješenja za učinkovitiju proizvodnju morske soli.
Kroz aktivnosti industrijskog istraživanja i eksperimentalnog razvoja spajaju se prirodni procesi i digitalni alati: potiče rast korisnih mikroalgi kako bi se ubrzalo isparavanje i skratila kristalizaciju te uvodi lokalna mikroklimatska prognoza koja pravodobno najavljuje kišu, buru i toplinske valove. Rezultat su kraći i stabilniji ciklusi, veći prinos i manji rizik u proizvodnom procesu, a metodologija je prenosiva na druge sektore osjetljive na mikroklimu te jača prilagodbu klimatskim promjenama.

Provedba projekta rezultirat će s 2 razvijena inovativna proizvoda i 1 inovativnim procesom:
1. Prilagođeni mikro lokalni prognostički sustav
2. Sol za inhalaciju s antioksidansima (Dunaliella)
3. Inovativni proces za bio-optičko upravljanje kristalizacijskim bazenima u svrhu ubrzanja isparavanja i skraćivanja faze kristalizacije.

Ukupna vrijednost projekta: 2.947.967,53 €
Ukupni prihvatljivi troškovi: 2.795.260,56 €
Iznos bespovratnih sredstava: 1.830.204,22 €

Više informacija možete saznati na poveznici: https://eufondovi.gov.hr/ 

